Κρατικό Μουσικό Κέντρο του Μπατούμι

Το Κρατικό Μουσικό Κέντρο του Μπατούμι (γεωργιανά: ბათუმის სახელმწიფო მუსიკალური ცენტრი) είναι ένα θέατρο στο Μπατούμι της Γεωργίας, το οποίο ενώνει 5 δημιουργικές ομάδες: θίασο όπερας, συμφωνική ορχήστρα, capella, νεανικό μουσικό θέατρο και κουαρτέτο «Νότα». Το κτίριο αποτελεί σύνθεση μοντερνιστικής-κλασικής αρχιτεκτονικής. Βρίσκεται λίγα μέτρα μακριά από τις ακτές της Μαύρης Θάλασσας, στην οδό Οδυσσέα Δημητριάδη (1, Odissei Dimitriadis St.), ενός Γεωργιανού μουσικού με ποντιακές ρίζες. Καθ' όλη τη διάρκεια του έτους πραγματοποιούνται παραστάσεις όπερας και θεάτρου, συναυλίες, διεθνή φεστιβάλ, κρατικές εκδηλώσεις, εκθέσεις, παρουσιάσεις, συνέδρια, συνεντεύξεις τύπου και άλλα. Διευθυντής του Μουσικού Κέντρου είναι ο Γκιόργκι Μικελάτζε. Ιστορία Το 2011, το Κρατικό Μουσικό Κέντρο παρέλαβε ένα ανακατασκευασμένο κτίριο του «Κέντρου Τέχνης», του οποίου αρχιτέκτονας είναι ο Βαχτάνγκ Χμαλάτζε. Δημιουργικές ομάδες που ενώνονται στο Κρατικό Μουσικό Κέντρο Μπατούμι συμμετέχουν σε διεθνή μουσικά έργα και φεστιβάλ. Επίσης, σολίστ του συγκροτήματος όπερας του Μουσικού Κέντρου εμφανίζονται με επιτυχία σε διάφορα θέατρα της Ευρώπης. Παραπομπές